האיש הבלתי נראה (סרט, 1933)

האיש הבלתי נראה (באנגלית: The Invisible Man) הוא סרט אימה-מדע בדיוני אמריקאי משנת 1933, שנוצר בהוליווד שלפני קוד הייז, על פי "הרואה ואינו נראה" - רומן-מדע בדיוני מאת הרברט ג'ורג' ולס, שיצא לאור בשנת 1897. את התסריט של העיבוד קולנועי כתבו ר' ס' שריף, פיליפ ווילי ופרטון סטרג'ס. בסרט, אשר הופק על ידי אולפני יוניברסל ובוים על ידי ג'יימס ווייל, מככבים קלוד ריינס (בהופעתו הראשונה בסרט אמריקאי) וגלוריה סטיוארט. בעקבות הצלחת סרט זה הופקו מספר סרטי המשך וסרטי ספין אוף, בהם נעשה שימוש בדמות של אדם הרואה ואינו נראה, אך עלילות רבים הם לא היו קשורות לסיפורו המקורי של וולס.

ריינס, המגלם את דמותו של ד"ר ג'ק גריפין - האיש הבלתי נראה - כמעט ולא נראה על המסך, ורק קולו נשמע לאורך רוב הסרט. רק למשך זמן קצר, בסוף הסרט, ריינס נראה בבירור, בעוד ברוב זמן המסך שלו הוא היה מכוסה בתחבושות. בשנת 2008 החליט ארכיון הסרטים הלאומי של ארצות הברית שיש לשמר את הסרט בספריית הקונגרס, בשל היותו "תרבותי, היסטורי, או אסתטי [באופן] משמעותי".

==תקציר העלילה==
בלילה מושלג, אדם זר ומסתורי, אשר כל פניו מכוסות בתחבושות ועיניו מוסתרות באמצעות משקפי שמש כהים, מגיע אל בית הארחה בעיירה קטנה בסאסקס ושוכר בו חדר. הוא דורש שישאירו אותו לבדו. מאוחר יותר, מר הול (פורסטר הארווי), הבעלים של המקום, נשלח על ידי אשתו (אונה או'קונור) לפנות מהחדר את אותו דייר, בגין הבלאגן העצום בחדרו (כתוצאה מעיסוקו של הדייר במחקר מדעי) ואיחור בתשלום שכר הדירה. הדייר משליך בזעם את גב' הול שנופלת במדרגות. אל המקום מגיעים שוטר מקומי ומספר מתושבי הכפר. הדייר מסיר את התחבושות ואת המשקפיים, וחושף עצמו כרואה שאינו נראה. הוא צוחק צחוק מטורף, מסיר את כל בגדיו וכאשר הוא בלתי נראה לחלוטין הוא בורח אל חיק הטבע.

אותו דייר מסתורי הוא ד"ר ג'ק גריפין (קלוד ריינס), כימאי שגילה את הסוד לאי-נראות תוך כדי עריכת סדרת בדיקות שכללה תרופה מעורפלת המכונה "מונוקאן". היעדרותו הממושכת של גריפין גורמת לדאגה בקרב פלורה קראנלי (גלוריה סטיוארט), ארוסתו של גריפין ובתו של מעסיקו של גריפין, ד"ר קראנלי (הנרי טרויס). קראנלי ועוזרו הנוסף, ד"ר קמפ (ויליאם האריגן), עורכים חיפוש במעבדה הריקה של גריפין, ומוצאים בה רק פתק אחד בודד באחד הארונות. קראנלי קורא את הפתק, ומתחיל לדאוג: הפתק כולל רשימה של כימיקלים בהם התרופה "מונוקאן", שקרנלי יודע שהיא מסוכנת ביותר; זריקה מתרופה זו גרמה לכלב בגרמניה להפוך למשוגע. גריפין, כך נראה, אינו מודע לכך. קראנלי מסיק כי ייתכן שהוא למד על התרופה בספרים באנגלית שהודפסו לפני האירוע בגרמניה.

לאחר שגריפין נמלט מבית ההארחה של מר וגב' הול, הוא מופיע בביתו של קמפ. הוא מכריח את קמפ להפוך להיות שותף במזימתו לשלוט בעולם באמצעות שלטון של טרור, שיתחיל ב-"כמה מקרי רצח, פה ושם". הם חוזרים אל בית ההארחה על מנת להשיג את המחברות שגריפין ניהל, בהן תיעד את תהליך הפיכתו לרואה שאינו נראה. גריפין מתגנב פנימה, ומגלה שחקירה משטרתית נמצאת בעיצומה. לאחר שהוא משיג לידיו את מחברותיו, הוא תוקף והורג את קצין המשטרה.

קמפ שב לביתו ומתקשר אל קראנלי לבקש את עזרתו, ולאחר מכן מתקשר גם למשטרה. פלורה משכנעת את אביה לתת לה להצטרף אליו. בנוכחותה, גריפין הופך להיות שלו הרבה יותר ומכנה אותה "יקירה". כשהוא מבין שקמפ בגד בו, התגובה הראשונה שלו היא להרחיק את פלורה מדרכה של סכנה. גריפין מאיים על קמפ שלמחרת, בשעה עשר בלילה, הוא ירצח אותו. לאחר מכן, גריפין בורח ומתחיל במסע הרג. הוא גורם לפיגוע ברכבת, בו כמאה הרוגים, ודוחף שני מתנדבים מראש צוק אל מותם. המשטרה מציעה פרס לכל מי שיכול לחשוב על דרך לתפוס אותו.

הבלש האחראי על החיפוש משתמש בד"ר קמפ כפיתיון, תחת ההנחה שגריפין ינסה לממש את איומו. על פי בקשתו, המשטרה מסווה את ד"ר קמפ במדי שוטר ומאפשרת לו לעזוב את ביתו במכוניתו. עם זאת, גריפין מסתתר במושב האחורי של המכונית. הוא מכניע את ד"ר קמפ וקושר אותו למושב הקדמי. לאחר מכן, גריפין מדרדר את המכונית במורד גבעה תלולה ומעל מצוק, אשר מתרסקת ומתפוצצת.

גריפין מגיע אל תוך אסם, על מנת למצוא מקלט מסופת שלג. חקלאי אשר מגיע למקום שומע נחירות, ורואה תזוזות בערימת חציר עליה גריפין הבלתי-נראה ישן. החקלאי מזעיק למקום את המשטרה, והשוטרים אשר מגיעים למקום מקיפים את האסם ומציתים אותו. כאשר גריפין יוצא, הבלש רואה את עקבותיו בשלג ויורה לעברו. גריפין נפצע אנושות ונלקח לבית חולים, שם, על ערש דווי, הוא מתוודה בפני פלורה כי שגה בדרכיו. עם מותו, גופו מתגלה בהדרגה שוב.

==שחקנים ודמויות==
{| class="wikitable"
|-
! שם השחקן/ית !! שם הדמות !! אודות הדמות
|-
| קלוד ריינס || ד"ר ג'ק גריפין ||
|-
| ויליאם האריגן || ד"ר קמפ ||
|-
| גלוריה סטיוארט || פלורה קראנלי ||
|-
| הנרי טרויס || ד"ר קראנלי ||
|-
| אונה או'קונור || ג'ני הול ||
|-
| פורסטר הארווי || הרברט הול ||
|-
| דאדלי דיגס || ||
|-
| אי. אי. קלייב || ||
|-
| וולטר ברנן || ||
|}

==הפקה==
במאי ג'יימס וייל (עומד משמאל), יחד עם אנשי צוות על סט הצילומים של "האיש הבלתי נראה", בכיכובו של קלוד ריינס (יושב מימין). אולפני יוניברסל, 1933.]]

קלוד ריינס לא היה הבחירה הראשונה של האולפנים לגלם את התפקיד הראשי בסרט. במקור, בוריס קרלוף היה אמור לגלם את התפקיד, אך הוא חזר בו מהסכמתו לאחר שהמפיק קארל למל ג'וניור ניסה לקצץ בשכרו של קרלוף מספר פעמים.<ref name=tcmarticle /> כמחליף לקרלוף, נשקלו צ'סטר מוריס, פול לוקאס וקולין קלייב.<ref name=tcmarticle/><ref name=tcmnotes/> היה זה ג'יימס ווייל, שעליו הוטל לביים את הסרט במקומו של סיריל גרדנר,<ref name=tcmnotes/> שרצה שריינס יגלם את גריפין - ריינס היה הבחירה הראשונה שלו.<ref>Tom Weaver,, Michael Brunas, John Brunas [https://books.google.co.uk/books?id=Wut4jYBtUdsC&pg=PA79 Universal Horrors: The Studio's Classic Films, 1931-1946, Jefferson, NC: McFarland, 2007. p. 79] </ref> בעיות בפיתוח התסריט עיכבו את הפרויקט במשך זמן מה; ביוני 1932 הופסקה הפקת הסרט באופן זמני.<ref name=tcmnotes></ref>

הסרט היה בהפקה מיוני ועד אוגוסט 1933<ref>IMDb [https://www.imdb.com/title/tt0024184/business Business data] </ref> באולפני יוניברסל.<ref>[https://www.imdb.com/title/tt0024184/locations Filming locations for The Invisible Man] , imdb.com; accessed July 25, 2015.</ref> לקראת הסוף, הצילומים הופסקו בשל שרפה שפרצה וגרמה נזק לסט צילומי החוץ.

הסרט יצא ב-13 בנובמבר 1933<ref>TCM [http://www.tcm.com/tcmdb/title.jsp?stid=79365&category=Overview Overview] </ref><ref>IMDb [https://www.imdb.com/title/tt0024184/releaseinfo Release dates] </ref> ושווק באמצעות הסיסמאות "תפוס אותי אם תוכל!" ו-"הסנסציה הפנטסטית של ה. ג'. ולס".<ref>IMDb [https://www.imdb.com/title/tt0024184/taglines The Invisible Man taglines] , imdb.com; accessed July 25, 2015.</ref>
===הבדלים בין הספר לסרט===
אף על פי שסיפור המסגרת הבסיסי של עלילת הסרט האיש הבלתי נראה ושמות הדמויות ברובם הם כפי שהופיעו בספרו של ולס משנת 1897 הרואה ואינו נראה, ישנם מספר הבדלים גדולים בין הסרט לבין הספר. מספר אלמנטים מהסרט עובדו מרומן מוקדם יותר של פיליפ ויילי, The Murderer Invisible משנת 1931. כל אחד מהם מתרחש בערך באותה תקופה שבה יצאה לאור: עלילת הרומן מתרחשת בשנות ה-90 של המאה ה-19, ועלילת הסרט מתרחשת בשנת 1933. בספר, גריפין נותר אדם מסתורי כמעט לחלוטין, ללא ארוסה או חברים; בסרט (כמו גם בספרו של ויילי) הוא מאורס לאישה יפה והוא זוכה להערכה ולתמיכה מצד אביה ומקורביו. ברומן, גריפין מאבד את שפיותו עוד לפני שהוא הופך את עצמו לבלתי נראה והוא מונע כולו על ידי תאוות כוח. בסרט, גריפין הוא דמות סימפתית יותר, המונעת מתוך שאיפתו לבצע פריצת דרך מדעית על מנת להפוך לבעל ראוי לפלורה; הטירוף שלו (כמו גם בספרו של ויילי) הוא תופעת לוואי של הנסיוב שהופך אותו לבלתי נראה. ד"ר קמפ שורד ברומן; חייו ניצלים על ידי מי שהורג בסופו של דבר את גריפין. בסרט, ד"ר קמפ מבועת לכל אורכו ומשלם בחייו על בגידתו בגריפין.

===אפקטים מיוחדים===
הסרט ידוע בשל האפקטים המיוחדים שבו, שעוצבו על ידי ג'ון פ' פולטון, ג'ון ג'יי מסקל ופרנק ד' ויליאמס; יש הטוענים כי רק בשל עבודתם הסרט זכה להצלחה רבה כל כך.<ref name=tcmarticle /> כאשר האיש הבלתי נראה לא לבד בגדים, האפקטים הושגו באמצעות חוטים, אך כאשר לבש בגדים (או נראה על המסך כמסיר אותם), האפקטים הושגו על ידי כך שקלוד ריינס לבש חליפה עשויה כולה מקטיפה שחורה לחלוטין, וצולם על רקע שהיה גם הוא עשוי כולו מקטיפה שחורה לחלוטין. לאחר מכן, צילומים אלו הולבשו על צילום נוסף של המיקום שבו התרחשה הסצנה, בטכניקת צילום שנקראת "Matte" . ריינס היה קלאוסטרופובי והיה לו קשה לנשום דרך החליפה. כתוצאה מכך, העבודה הייתה קשה במיוחד, ולעיתים נעשה שימוש בכפיל גוף, שהיה קצת יותר נמוך מריינס.<ref>David J. Skal. Now You See Him: The Invisible Man Revealed!, Universal Home Entertainment, 2000.</ref>

את האפקט שבו ריינס נראה נעלם יצרו באמצעות יציקות גבס של ראשו ושל גופו של השחקן, עליהן הולבשה המסכה. לאחר מכן, המסכה צולמה על רקע שהוכן במיוחד, והסרט עבר טיפול מיוחד במעבדה כדי להשלים את האפקט.<ref name=tcmnotes/>

עם זאת, יש טעות בסוף הסרט: כאשר ריינס הבלתי נראה הולך בשלג הוא משאיר טביעות רגליים בצורת נעליים, במקום בצורת כפות רגליים יחפות, כפי שהיה צריך להיות.

==תגובות, פרסים והוקרה==
כרזה שהופצה כ[[טיזר לקראת צאתו של הסרט לאקרנים. עיצוב: קארולי גרוס.]]
הסרט זכה לפופולריות רבה בקופות הכרטיסים, והיה לסרט האימה המצליח ביותר של סרטי יוניברסל מאז "פרנקנשטיין".<ref name="invisible">Gregory Mank, "Production Background", The Invisible Man, Bear Manor Media, 2013.</ref>

מרדונט הול, מבקר קולנוע עבור הניו יורק טיימס כתב כי "הסיפור מהווה חומר קולנועי כה מעולה, עד שניתן לתהות מדוע הוליווד לא עשתה זאת קודם. כעת, לאחר שזה נעשה, זהו הישג יוצא דופן".<ref></ref> הסרט הופיע גם ברשימת סוף השנה של הניו יורק טיימס כאחד מעשרת הסרטים הטובים ביותר לשנת 1933.<ref>Allmovie [https://www.allmovie.com/cg/avg.dll?p=avg&sql=1:25334~T4 Awards] </ref> בוראייטי נכתב כי הסרט הוא "משהו חדש ומרענן בסרטי אימה ... יותר מאשר יספק את הקהל", אך עם זאת, נטען כי ייתכן וחלק מהצחוקים שבסרט לא היו מכוונים.<ref></ref>

ב-The Film Daily נכתב כי הסרט "יספק את כל מי שאוהבים ביזאריות ותמהונות בבידור הקולנועי שלהם".<ref></ref> ג'ון מוש (הניו יורקר) כינה את הסרט "מוזרות קטנה ובהירה"<ref></ref> ש-"מעולם לא הוערך כראוי".<ref></ref>

למרות השבחים מצד המבקרים, הרברט ג'ורג' ולס, הסופר שכתב את הספר המקורי עליו התבסס הסרט, אמר כי "בעוד שהוא אוהב את הסרט, הייתה לו טענה אחת חמורה שמצא בו. הסרט הפך את המדען המבריק שלו למטורף, חירות [אמנותית] שהוא לא יכול היה לסבול". במאי הסרט ג'יימס וייל הגיב לדבריו, ואמר כי הסרט פונה ל-"קהל צופי הסרטים הרציונליים", מכיוון ש-"בתודעתם של אנשים רציונליים, רק מטורף ירצה להפוך את עצמו לבלתי נראה לעין בכל מקרה".<ref name=tcmnotes/> (ברומן המקורי, המדען היה חסר מוסר כבר מההתחלה, והוא לא היסס לשדוד את אביו [שמתאבד כתוצאה מכך] כדי להשיג את הכסף לרכישת תרופות מסוימות לתהליך הפיכתו לבלתי נראה. בסרט, לתרופה החיונית עבור התהליך הייתה תופעת לוואי בלתי נמנעת ובלתי רצויה, שגרמה לו לחוסר איזון במוחו.) למרות חששותיו, ולס אכן שיבח את הופעתה של אונה אוקונור בתפקיד גב' הול הצווחנית.<ref>Gatiss, Mark. James Whale: A Biography or the Would-Be Gentlemen, Cassell (1995); </ref>

וייל, שביים בעבר את "פרנקנשטיין" וכן את הגרסה הראשונה של "גשר ווטרלו", זכה להוקרה מיוחדת מפסטיבל ונציה בשנת 1934 בגין עבודתו על "האיש הבלתי נראה".<ref>[https://www.imdb.com/title/tt0024184/awards The Invisible Man awards section] , imdb.com; accessed July 25, 2015.</ref> הקריירה הקולנועית של קלוד ריינס נסקה אחרי "האיש הבלתי נראה", שהיה הופעתו הקולנועית האמריקאית הראשונה. הסרט היה מועמד מטעם מכון הסרטים האמריקאי להיכלל ברשימות מאה שנים... מאה מותחנים ומאה שנים... עשרת הגדולים (בקטגוריית מדע בדיוני); דמותו של ד"ר גריפין בגילומו של ריינס הייתה מועמדת להיכלל כנבל ברשימת מאה שנים... מאה גיבורים ונבלים.

==מדיה ביתית==
בשנות ה-90, הסרט הופץ על גבי VHS כחלק מ-"אוסף המפלצות הקלאסי של יוניברסל" (Universal Monsters Classic Collection).<ref></ref>

בשנת 2000, סרטי יוניברסל הפיצו את הסרט על גבי VHS ו-DVD כחלק מ"אוסף המפלצות הקלאסי" (Classic Monster Collection), סדרת מהדורות מיוחדת של מפלצות יוניברסל הקלאסיות.<ref></ref><ref></ref><ref></ref> בשנת 2004 הוציאה יוניברסל את אוסף The Invisible Man: The Legacy Collection על גבי DVD, כחלק מ-Universal Legacy Collection.<ref name=amazon2004></ref><ref name=dvdtalk2004></ref> מהדורה זו כללה, על גבי שני דיסקים, את הסרט "האיש הבלתי נראה" משנת 1933, יחד עם "האיש הבלתי נראה חוזר" , "האישה הבלתי נראית" , "הסוכן הבלתי נראה" ו-"נקמתו של האיש הבלתי נראה" , כמו גם סרט תיעודי קצר בשם "Now You See Him: The Invisible Man Revealed", בהגשת היסטוריון הקולנוע רודי בהלמר .<ref name=amazon2004 /><ref name=dvdtalk2004 />

בשנת 2012, הסרט יצא בגרסת בלו-ריי כחלק מארז הקופסאות Universal Classic Monsters: The Essential Collection, הכולל בסך הכל תשעה סרטים מיקום המפלצות של יוניברסל.<ref></ref><ref></ref> הסרט יצא על גבי בלו-ריי גם באופן עצמאי, בשנת 2013.<ref></ref><ref></ref> בשנת 2014 הוציאה סרטי יוניברסל מארז DVD בשם The Invisible Man: Complete Legacy Collection.<ref name=amazon2014dvd></ref> מארז זה הכיל שישה סרטים: "האיש הבלתי נראה", "האיש הבלתי נראה חוזר", "האישה הבלתי נראית", "הסוכן הבלתי נראה", "נקמתו של האיש הבלתי נראה", "אבוט וקוסטלו פוגשים את האיש הבלתי נראה" .<ref name=amazon2014dvd /> בשנת 2016, הסרט יצא במהדורת בלו-ריי, בהפצה בלעדית של רשת וולמארט, אשר כללה כיסוי הזוהר בחושך.<ref></ref> בספטמבר 2017 הסרט הופץ במהדורת בלו-ריי מיוחדת, שכללה יצירות מקוריות של האמן אלכס רוס.<ref></ref>

באוגוסט 2018 יצא אוסף ששת הסרטים Complete Legacy גם על גבי בלו-ריי.<ref></ref><ref></ref> באותו חודש, "האיש הבלתי נראה" והמשכיו נכללו במארז הבלו-ריי Universal Classic Monsters: Complete 30-Film Collection.<ref></ref><ref></ref> מארז זה יצא בהמשך גם על גבי DVD.<ref></ref> באוקטובר 2018 נכלל הסרט כחלק ממהדורה מוגבלת של בלו-ריי שהופצה בבלעדיות על ידי "בסט ביי" ונקראה "Universal Classic Monsters: The Essential Collection"; מהדורה זו כללה יצירות אמנות מאת אלכס רוס.<ref></ref>

==סרט המשך==
לאור הצלחתו של הסרט הראשון, סרט המשך יצא בשנת 1940 ששמו האיש הבלתי נראה חוזר (באנגלית: The Invisible Man Returns), בכיכובם של שחקנים חדשים המגלמים דמויות חדשות. בסרט מככב וינסנט פרייס כאיש הבלתי נראה החדש, לצד ג'ון סאטון אשר מגלם את ד"ר פרנק גריפין, אחיו של ד"ר ג'ק גריפין, אותו גילם קלוד ריינס בסרט המקורי.

==רימייק==

בפברואר 2016 פורסם כי ג'וני דפ יככב ברימייק לסרט הקלאסי, על פי תסריט מאת אד סלומון, עם אלכס קורצמן וכריס מורגן כמפיקים.<ref></ref><ref></ref> סרטי יוניברסל תכננו ליצור את הסרט כחלק מאתחול מודרני של מפלצות יוניברסל, שנקרא "יקום אפל" ("Dark Universe"). את סדרת הסרטים, שהחלה עם "המומיה" בשנת 2017, אמור היה להמשיך "כלתו של פרנקנשטיין" בשנת 2019. מפיק הזיכיון אלכס קורצמן הצהיר כי על המעריצים לצפות לסרט אחד לפחות כל שנה ביקום הקולנועי המשותף.<ref></ref> עם זאת, ב-8 בנובמבר 2017, עברו קורצמן ומורגן לפרויקטים אחרים והותירו את עתידו של "היקום האפל" בספק.<ref></ref> בינואר 2019 הודיעה יוניברסל כי היא תנטוש לחלוטין את מיזם "היקום האפל" ותיצור סרטים מונחי-יוצרים (filmmaker-drive) המבוססים על המפלצות הקלאסיות, החל מרימייק של "האיש הבלתי נראה" אותו יכתוב ויביים לי וואנל ויפיק ג'ייסון בלום, אולם בסרט לא יככב ג'וני דפ, כפי שפורסם בעבר. מאוחר יותר, וראייטי דיווחה כי אליזבת מוס מנהלת משא-ומתן לככב בסרט, בתפקיד ססיליה קאס.<ref></ref><ref></ref> סטורם ריד, אלדיס הודג' והרייט דייר הצטרפו לצוות השחקנים בחודשים הבאים.<ref></ref><ref></ref><ref></ref> ביולי 2019 Deadline דווח כי אוליבר ג'קסון-כהן לוהק לתפקיד האיש הבלתי נראה.<ref></ref> הסרט יצא ב-28 בפברואר 2020 וזכה לביקורות חיוביות.<ref></ref>

==ראו גם==

* 1933 בקולנוע

==קישורים חיצוניים==

* 

==הערות שוליים==

קטגוריה:סרטי אולפני יוניברסל
קטגוריה:סרטי אימה אמריקאיים
קטגוריה:סרטי מדע בדיוני אמריקאיים
קטגוריה:סרטי מפלצות
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטים בשימור ספריית הקונגרס
קטגוריה:סרטים מבוססי סיפורים קצרים
קטגוריה:סרטים אמריקאיים מבוססי ספרים
קטגוריה:סרטי אימה מ-1933
קטגוריה:סרטים אמריקאיים משנת 1933
קטגוריה:סרטי מדע בדיוני מ-1933